លោក​ កឹម សុខា ​ថា​ចលនា​ភេរវកម្ម​ត្រូវ​គេ​ប្រើ​ដើម្បី​គំរាម​គណបក្ស​ជំទាស់​មុន​ការ​បោះឆ្នោត
លោក​នាយក​រដ្ឋមន្ត្​ហ៊ុន សែន​បាន​ថ្លែងជា​សាធារណៈ​កាលពី​សប្តាហ៍មុន​ដោយចោទ​សមាជិក​គណបក្ស​ជំទាស់​ខ្លះថា​មានជាប់​ទាក់ទិននឹង​ចលនា​ភេរវកម្ម​។
ភ្នំពេញ — លោក កឹម សុខា ប្រធានស្តីទីគណបក្សសង្គ្រោះជាតិបានចោទប្រកាន់មេដឹកនាំ គណបក្សគ្រប់គ្រងប្រទេសគឺលោកនាយករដ្ឋមន្ត្រីហ៊ុន សែនថា កំពុងប្រើប្រាស់ កលល្បិចដើម្បីគំរាមកំហែងនិងភ្ជាប់គណបក្សជំទាស់ទៅនឹងក្រុមភេរវកម្ម ជាច្រើនក្រុមមុនពេលបោះឆ្នោតខាងមុខដែលលោកកឹម សុខាអះអាងថាជារឿង ដែលលោក ហ៊ុន សែនមិនគួរធ្វើ។ «យើងគិតថានេះជាក្បួន ជាល្បិចកលដដែលៗដែលគាត់ធ្លាប់ធ្វើទៅលើជនស្លូត ត្រង់ដូចលោក ម៉ម សូណង់ដូកន្លងមក។ ឃើញទេ! ចោទគាត់អញ្ចេះ ចោទគាត់ អញ្ចុះ។ រឿងហ្នឹងចំណុចទី១យើងគិតថាជាការគំរាមកំហែងច្រើនជាង»។ លោក ម៉ម សូណង់ដូប្រធានស្ថានីយ៍វិទ្យុសម្បុកឃ្មុំនិងជាប្រធានចលនាប្រជាធិបតេយ្យក្នុងប្រទេសកម្ពុជាធ្លាប់ត្រូវបានតុលាការកាត់ឲ្យជាប់គុក២០ឆ្នាំពីបទប៉ុនប៉ងផ្តួលរំលំរដ្ឋាភិបាលតាមរយៈការជួយតវ៉ាប្រឆាំងនឹងការរំលោភបំពានដីធ្លី និងការចូលរួមក្នុងវេទិកាជាមួយក្រុមខ្លះនៅស.រ.អាដែលរដ្ឋាភិបាលបានចោទថាជាក្រុមភេរវកម្ម។ តែដោយមានអន្តរាគមន៍ពីសហគមន៍អន្តរជាតិនិងស.រ.អា. លោកត្រូវបានដោះលែងឲ្យមានសេរីភាព។ តែលោកស្ថិតនៅក្រោមការតាមឃ្លាំ មើលនៅឡើយ។ ប្រតិកម្មរបស់លោក កឹម សុខា កើតឡើងក្រោយពេលលោកនាយករដ្ឋមន្ត្ហ៊ុន សែនបានថ្លែងជាសាធារណៈកាលពីសប្តាហ៍មុនដោយចោទសមាជិកគណបក្ស ជំទាស់ខ្លះថាមានជាប់ទាក់ទិននឹងចលនាភេរវកម្មចំនួនប្រាំដែលភាគច្រើនមាន មូលដ្ឋាននៅស.រ.អា.ហើយមានការហ្វឹកហ្វឺនកម្លាំងយោធាក្នុងប្រទេសថៃដើម្បី ផ្តួលរំលំរដ្ឋាភិបាលកម្ពុជាបច្ចុប្បន្ននិងរបបរាជវង្ស។ គេពុំឃើញមានប្រតិកម្មពី ប្រទេសថៃនោះទេចំពោះការចោទប្រកាន់របស់លោកហ៊ុន សែនទាក់ទិននឹងការ ហ្វឹកហ្វឺនទ័ពនោះ។ លោកនាយករដ្ឋមន្ត្រីហ៊ុន សែនបានអះអាងថាក្រុមដែលលោកចោទថាភេរវករ នោះគឺស្ថិតនៅក្នុងគណបក្សជំទាស់ទាំងពីរដែលពួកគេទាំងនោះកំពុងស្វែងរក ភាពស្របច្បាប់ខាងនយោបាយក្នុងគណបក្សនិងធ្វើចលនាប្រដាប់អាវុធ។ លោក ហ៊ុន សែនបានបង្ហាញផ្លាកសញ្ញានៃក្រុមដែលលោកអះអាងថាក្រុមទាំង នោះមានការផ្លាស់ប្តូរទង់ជាតិកម្ពុជានិងបាវចនាជាតិផងដែរ៖ «ហើយក្រុមនេះមួយចំនួនកំពុងលាក់ខ្លួននៅក្នុងខ្សែបណ្តាញរបស់គណបក្ស ប្រឆាំង។ អញ្ចឹងទេសូមផ្តាំទៅបក្សប្រឆាំងផង បើក្នុងករណីមានការចាប់ខ្លួនណា មួយកើតឡើងសូមកុំថាចាប់សមាជិកបក្សនយោបាយ។ នេះជាកម្លាំងភេរវកម្ម»។ តែលោក កឹម សុខា វិញបានអះអាងថា បើគណបក្សប្រជាជនធ្វើអ្វីមួយហួស ហេតុដោយភ័យខ្លាចចាញ់ក្នុងការបោះឆ្នោតពេកនោះនឹងប៉ះពាល់ដល់កត្តិយស ប៉ះពាល់ដល់ការគាំទ្រពីសហគមជាតិនិងអន្តរជាតិលើគណបក្សគ្រប់គ្រង ប្រទេសនេះ។ «គណបក្សសង្គ្រោះជាតិយើងមានគោលជំហរច្បាស់លាស់ណាស់ថាយើងដោះ ស្រាយបញ្ហាដោយអហឹង្សា។យើងអត់ធ្វើបដិវត្តន៍។យើងអត់ធ្វើរដ្ឋប្រហារ។ យើងអត់ធ្វើសង្គ្រាម។យើងអត់ធ្វើភេរវកម្មទេ។ អ្នកណាដែលមានគោល នយោបាយហ្នឹង អ្នកណាដែលមានអំពើហិង្សាហ្នឹងគឺមិនមែនជាការលើកទឹក ចិត្ត មិនមែនជាគោលនយោបាយរបស់គណបក្សសង្គ្រោះជាតិជាដាច់ខាត»។ លោកហ៊ុន សែនបានអះអាងថាលោកបានស្នើឲ្យទីភ្នាក់ងារស៊ើបអង្កេតរបស់ ស.រ.អា. «សេអ៊ីអា» ដែលបានជួបលោកកាលពីចុងឆ្នាំទៅធ្វើការស៊ើបអង្កេតក្រុម ទាំងប្រាំនោះហើយ។ លោក បណ្ឌិត ឡៅ ម៉ុងហៃ អ្នកវិភាគនយោបាយឯករាជ្យក្នុងប្រទេសកម្ពុជាវិញ បានចាត់ទុកថាអត្ថាធិប្បាយរបស់លោកនាយករដ្ឋមន្ត្រីហ៊ុន សែនជាការគំរាមកំហែងដើម្បីធ្វើឲ្យគណបក្សជំទាស់ចុះខ្សោយនិងមានការមិនទុកចិត្តគ្នាមុនពេលបោះឆ្នោត។ លោកអះអាងទៀតថា បើមានការចាប់ខ្លួនមែននោះ នឹងធ្វើឲ្យច្របូកច្របល់។ «ទោះជាយ៉ាងណាការចាប់ខ្លួននឹងធ្វើឲ្យមតិមហាជនយល់ថា នេះជាសកម្មភាព បង្ក្រាបនិងការបង្រ្កាបផ្នែកនយោបាយអ្នកដែលទិទានប្រឆាំងនឹងគណបក្ស ប្រជាជនឬក៏រដ្ឋាភិបាលហ្នឹងឯង»។ តែលោកអះអាងដែរថា គណបក្សនយោបាយគួរស្ថិតនៅក្នុងជំហរស្ងប់ស្ងៀមនិង ធ្វើអ្វីតាមច្បាប់និងតាមគោលនយោបាយរបស់ខ្លួនក្នុងការឃោសនា។ ចលនាទាំងប្រាំដែលត្រូវគេចោទថាជាក្រុមភេរវកម្មនិងមិនសូវឮឈ្មោះ តែលោក នាយករដ្ឋមន្ត្រីហ៊ុន សែនដែលគេចាត់ទុកថាជាមេដឹកនាំពូកែខាងល្បិចកល ផ្នែកនយោបាយនោះបានទទួលព័ត៌មានច្បាស់លាស់មកបង្ហាញជា សាធារណៈ។ ចលនាទាំងនោះមានឈ្មោះ៖ ចលនាខ្លារំដោះ ចលនាមហាខម ចលនាអំណាចពលរដ្ឋខ្មែរ ចលនាទាហានម៉ាយហ្វ័ស និងរណៈសិរ្សរំដោះជាតិខ្មែរ។ ប្រទេសកម្ពុជាមានចលនាកងទ័ពសេរីជាតិកម្ពុជានិងចលនាខ្មែរសេរីដែលមាន ក្រុមទាហានគណបក្សហ្វ៊ុនស៊ីនប៉ិចជាច្រើនត្រូវគេចាប់ដាក់គុកនៅពេលគណបក្សរាជានិយមហ្វ៊ុនស៊ីនប៉ិចមានប្រជាប្រិយភាពក្រោយពីឈ្នះឆ្នោតម្តងកាលពីឆ្នាំ១៩៩៣ ដោយកាន់កាប់អំណាចក្នុងរដ្ឋាភិបាលចម្រុះជាមួយគណបក្ស ប្រជាជនកម្ពុជាពេញដៃរហូតទល់អាណត្តិទី២នៃរដ្ឋាភិបាល ។ ប្រទេសកម្ពុជាគ្រោងនឹងធ្វើការបោះឆ្នោតជាសកលនៅថ្ងៃទី២៨ខែកក្កដាឆ្នាំ ២០១៣។ គណបក្សសង្រ្គោះជាតិដែលដឹកនាំដោយលោក សម រង្ស៉ី ជាគណបក្សតែមួយគត់ដែលត្រូវគេមើលឃើញថា អាចមានកម្លាំងប្រកួតប្រជែងជាមួយគណបក្សប្រជាជនកម្ពុជារបស់លោកនាយករដ្ឋមន្ត្រីហ៊ុន សែនដែលកាន់ អំណាចជាង៣០ឆ្នាំ៕